CELEX: 62016CN0021
Language: lt
Date: 2016-01-15 00:00:00
Title: Byla C-21/16: 2016 m. sausio 15 d. Tribunal Arbitral Tributário (Centro de Arbitragem Administrativa – CAAD) (Portugalija) pateiktas prašymas priimti prejudicinį sprendimą byloje Euro Tyre BV/Autoridade Tributária e Aduaneira

4.4.2016   
            
            
               LT
            
            
               Europos Sąjungos oficialusis leidinys
            
            
               C 118/11
            
         2016 m. sausio 15 d.Tribunal Arbitral Tributário (Centro de Arbitragem Administrativa – CAAD) (Portugalija) pateiktas prašymas priimti prejudicinį sprendimą byloje Euro Tyre BV/Autoridade Tributária e Aduaneira
   
   (Byla C-21/16)
   (2016/C 118/13)
   Proceso kalba: portugalų
   
      Prašymą priimti prejudicinį sprendimą pateikęs teismas
   
   
      Tribunal Arbitral Tributário (Centro de Arbitragem Administrativa – CAAD)
   
   
      Šalys pagrindinėje byloje
   
   
      Ieškovė: Euro Tyre BV
   
   
      Atsakovė: Autoridade Tributária e Aduaneira
   
   
      Prejudiciniai klausimai
   
   
               1)
            
            
               Ar Direktyvos 2006/112 (1) 131 straipsnis ir 138 straipsnio 1 dalis turi būti aiškinami taip, kad pagal juos draudžiama, jog valstybės narės mokesčių administratorius atsisakytų atleisti pardavėją, kurio buveinė yra toje valstybėje narėje, nuo PVM už prekių tiekimą Bendrijoje mokėjimo dėl to, kad įgijėjas, kurio buveinė yra kitoje valstybėje narėje, neregistruotas VIES (2) ir jam netaikoma prekių įsigijimo Bendrijoje apmokestinimo schema, nors sandorio įvykdymo momentu toje kitoje valstybėje jis turi galiojantį PVM mokėtojo kodą, kuris buvo nurodomas už sandorius išrašomose sąskaitose faktūrose, jeigu įvykdytos kumuliacinės materialinės sąlygos, taikomos prekių tiekimui Bendrijoje, t. y., kai teisė kaip savininkui disponuoti preke perduota įgijėjui ir kai pardavėjas įrodo, jog šios prekės buvo išsiųstos ar išgabentos į kitą valstybę narę ir kad dėl šio išvežimo ar išgabenimo šios prekės fiziškai išvežtos iš valstybės narės, iš kurios prekės yra išsiųstos ar išgabentos teritorijos, ir pristatytos pirkėjui, kuris yra apmokestinamasis asmuo arba juridinis asmuo, veikiantis kaip toks, valstybėje narėje, kitoje nei valstybė, iš kurios prekės yra išsiųstos ar išgabentos?
            
         
               2)
            
            
               Ar pagal proporcingumo principą draudžiama Direktyvos 2006/112 138 straipsnio 1 dalį aiškinti taip, kad atleidimas nuo PVM netaikytinas tuo atveju, jeigu pardavėjas, kurio buveinė yra valstybėje narėje, yra informuotas apie tai, kad įgijėjas, kurio buveinė yra kitoje valstybėje narėje, nepaisant, kad toje kitoje valstybėje narėje turi galiojantį PVM mokėtojo kodą, neregistruotas VIES ir toje šalyje jam netaikoma prekių įsigijimo Bendrijoje schema, bet tikisi, kad pastarasis bus įtrauktas į Bendrijoje veikiančių subjektų registrą atgaline data?
            
         
      (1)  2006 m. lapkričio 28 d. Tarybos direktyva 2006/112/EB dėl pridėtinės vertės mokesčio bendros sistemos (OL L 347, p. 1)
   
      (2)  VAT Information Exchange System (PVM informacijos mainų sistema)